[{"text_idx": "#000000", "text": "Spordivo\u0303istlustega manipuleerimise vastu vo\u0303itlemise kord\nLippude ja vimplite kandmise eeskiri"}, {"text_idx": "#000001", "text": "Rammo purjetas end maailma tippude seas 22. kohale"}, {"text_idx": "#000002", "text": "Ameerikas kogunesid mo\u0308o\u0308dunud na\u0308dalal 665 tipppurjetajat 60 riigist, kellest 34 on olu\u0308mpiamedalistid. Kokku vo\u0303isteldi ku\u0308mnes erinevas olu\u0308mpiapurjetamise paadiklassis. Eestit esindasid Miamis Laser klassi purjetajad Karl-Martin Rammo, Martin Aruja ja Georg Haud. Laser klassi kuldgrupis peeti viie vo\u0303istluspa\u0308eva jooksul 11 so\u0303itu ja ho\u0303begrupis 10 so\u0303itu."}, {"text_idx": "#000003", "text": "Ta\u0308na o\u0308o\u0308sel toimunud medaliso\u0303idus, kus osalesid Purjetamise Maailma Karika Miami etapi kvalifikatsiooni- ja finaalso\u0303itude tulemusel selgunud ku\u0308mme esimest, selgus ka vo\u0303istluste lo\u0303plik esikolmik. Esikoha vo\u0303itis norrakas Hermann Tomasgaard, kes asus liidrikohale juba teisel vo\u0303istluspa\u0308eval ja pu\u0308sis seal kuni vo\u0303istluste lo\u0303puni. Teiseks ja\u0308i Sam Meech Uus-Meremaalt ning kolmandaks tuli Tom Burton Austraaliast."}, {"text_idx": "#000004", "text": "Karl-Martin Rammo alustas vo\u0303istlust va\u0308ga edukalt, lo\u0303petades avapa\u0308eva esimese so\u0303idu 17. kohal. Sama pa\u0308eva teises so\u0303idus tegi Rammo aga valestardi ning pa\u0308eva lo\u0303pptulemuseks ja\u0308i 67. koht. Teise pa\u0308eva kahes so\u0303idus na\u0308itas Rammo maailmataset ning lo\u0303petas mo\u0303lemad 3. kohal. Kokkuvo\u0303ttes to\u0303usis Eesti esipurjetaja 15. kohale. Kolmandal pa\u0308eval ei olnud nii head minekut ning kohad so\u0303itudest olid 32., 28. ja 29. Pa\u0308eva lo\u0303puks ja\u0308i Rammo positsioonile 31. Neljanda pa\u0308eva esimeses so\u0303idus pu\u0308sis Rammo taas 30ne piirimail lo\u0303petates 33. kohal. Pa\u0308eva viimases so\u0303idus aga taas tulemus teisest klassist \u2013 14. koht. Neljanda pa\u0308eva lo\u0303petas Rammo 30. kohal. Viienda pa\u0308eva esimese so\u0303idu tulemuseks oli samuti 14. koht ning viimases finaalso\u0303idus 22. koht. Rammo tulemuseks Purjetamise Maailma Karikal ja\u0308i 11. peetud so\u0303idu tulemusena ko\u0303rge 22. koht."}, {"text_idx": "#000006", "text": "Georg Haud oli vo\u0303istluse avapa\u0308eva kahes esimeses so\u0303idus 46. ja 30. kohal. Esimese pa\u0308eva lo\u0303pptulemuseks ja\u0308i 78. koht. Teisel pa\u0308eval olid tulemused kahest peetud so\u0303idust kohad 37 ja 41. Kokkuvo\u0303ttes andis see positsiooni 84. Kolmandal pa\u0308eval peetud viiendas ja kuuendas so\u0303idus oli Haud 39. ja 25. kohal. Pa\u0308eva lo\u0303petas Haud kokkuvo\u0303ttes 88. kohal. Neljandal pa\u0308eval peetud kolme so\u0303idu tulemused olid vastavalt 46., 46, ja 39. koht, mis asetas Haudi koguarvestuses 97. positsioonile. Viiendal pa\u0308eval peeti ho\u0303begrupis vaid u\u0308ks so\u0303it ning selle lo\u0303petas Haud kogu vo\u0303istluse parima tulemusega, olles oma so\u0303idu 6. Kokkuvo\u0303ttes ja\u0308i Haudi kohaks 10. peetud so\u0303idu tulemusena 92. koht."}, {"text_idx": "#000007", "text": "Martin Aruja lo\u0303petas avaso\u0303idu 50. kohal ning avapa\u0308eva teises so\u0303idus oli 41. Esimese pa\u0308eva lo\u0303petas Aruja 98. positsioonil. Teise pa\u0308eva esimene so\u0303it andis tulemuseks 48. koha ning teises so\u0303idus tegi Aruja kahjuks valestardi. Tulemuseks tabelis 100. koht. Kolmanda pa\u0308eva avaso\u0303idus tegi Martin Aruja vo\u0303istluse parima so\u0303idu ning u\u0308letas finis\u030cijoone 9ndana. Pa\u0308eva teise so\u0303idu tulemuseks 41. koht ning lo\u0303pptulemuseks 91. koht. Neljanda pa\u0308eva esimeses so\u0303idus na\u0308itas Aruja taas head vormi ning lo\u0303petas selle 13. kohal. Kahe ja\u0308rgmise peetud so\u0303idu tulemused olid vastavalt 47. ja 33. koht. Kokkuvo\u0303ttes oli Aruja 9. peetud so\u0303idu tulemusena neljanda pa\u0308eva lo\u0303puks 92. kohal. Viiendal ehk viimasel vo\u0303istluspa\u0308eval peeti vaid u\u0308ks so\u0303it ning Aruja lo\u0303petas selle 11. tulemusega. Kokkuvo\u0303ttes lo\u0303petas Aruja vo\u0303istluse 10 peetud so\u0303idu tulemusena 91. positsioonil."}]